4. ΝΟΜΟΣ 3357 της 7/14 Ιουλ. 1925 (ΦΕΚ Α΄ 176) Περί ανεγέρσεως κτιρίων προς εγκατάστασιν των Στρατιωτικών του Κράτους Σωμάτων, καταστημάτων και υπηρεσιών, Στρατ. αποθηκών εν γένει αξιωματικών και οικογενειών τούτων. Άρθρ.1.-Τα ανά το Κράτος αναγκαιούντα κτίρια προς εγκατάστασιν των στρατ. του Κράτους Σωμάτων, Καταστημάτων και υπηρεσίων, στρατ. αποθηκών εν γένει και των στερουμένων εν η φρουρά υπηρετούσιν ιδιοκτήτου κατοικίας εν ενεργεία αξιωματικών και οικογενειών τούτων ανεγείρονται δια των αρμοδίων υπηρεσιών του Μηχανικού Υ.Σ. δαπάναις του Κράτους, αναγραφομένης κατ’ έτος της σχετικής πιστώσεως εν τω προϋπολογισμώ του Υ.Σ. και κατά τας εκάστοτε περί εκτελέσεως στρατ. έργων ισχυούσας διατάξεις και επί τη βάσει προγραμμάτων και σχεδίων εγκρινομένων υπό Επιτροπής και κυρουμένων δια διαταγής του Υ.Σ. Η συγκρίτησις και λειτουργία της επιτροπής ορισθήσεται δια Δ/τος. Άρθρ.2.-α)Εφ’ όσον ήθελε καταστή δυνατή η ανοικοδόμησις των κτιρίων περί ων ο παρών Νόμος προνοεί επί μη αμέσω πληρωμή του τιμήματος εις τον αναλαμβάνοντα ταύτην ιδιώτην ή Εταιρείαν επιτρέπεται εις τους Υπουργούς επί των Οικονομικών και Στρατιωτικών του Υπουργικού Συμβουλίου μετά Εταιρείας ή ιδιώτου παρέχοντος εχέγγυα ανεγνωρισμένης τεχνικής και οικονομικής ικανότητος και στηριζομένης επί της γνωμοδοτήσεως επιτροπής, αποτελουμένης εκ του Αρχηγού του Επιτελείου, Διοικητού Α΄ Σ. Στρατού, Αρχηγού Επιμελητείας, Διευθυντού Διευθύνσεως Μηχανικού Υ.Σ., ενός αρχιμηχανικού του Στρατού και του Διευθυντού της Διευθύνσεως Οικονομικής Επιθεωρήσεως του Υπουργείου Στρατιωτικών εις ην απαραιτήτως πάντες οι όροι της συμβάσεως διαβιβάζονται. β)Δια την πληρωμήν της προς ανέγερσιν των κτιρίων τούτων δαπάνης επιτρέπεται να εκδοθώσιν εις το άρτιον ομολογίαι του Δημοσίου Χρέους είτε εις δραχμάς είτε άλλο νόμισμα αποσβεστέαι εντός 10-20 ετών απηλλαγμέναι παντός φόρου υπέρ του Δημοσίου υφισταμένου ή μέλλοντος να επιβληθή. Προς ασφάλειαν αυτών δύναται να χορηγηθή η υποθήκη επί γηπέδων ή κτιρίων του Δημοσίου χρησιμοποιουμένων υπό της στρατ. υπηρεσίας ή επί των ανεγερθησομένων τοιούτων. γ)Το ποσόν και τους όρους της εκάστοτε εκδόσεως τοιούτων ομολογιών, της εξοφλήσεως αυτών και ασφαλείας της εξυπηρετήσεως του τοκοχρεωλυσίου αυτών, της χορηγητέας ασφαλείας  Σελ. 522(α) Τεύχος 1192- Σελ. 34 36.Ζ.β.4 Στρατιωτικά έργα εν γένει δι’ υποθήκης επί κτημάτων εκ των κατά το άρθρ. 3 παρ. α΄ αναφερομένων επί των ανεγερθησομένων κτιρίων και της προσθέτου εξασφαλίσεως δια πλεονασμάτων, δημοσίων προσόδων, κανονίζει Δ/μα προκαλούμενον υπό του Υπουργού των Οικονομικών κατόπιν αποφάσεως του Υπουργικού Συμβουλίου. Άρθρ.3.-α)Τα κατά την ψήφισιν του παρόντος Νόμου υπό της στρατ. υπηρεσίας κατεχόμενα κτίρια και γήπεδα και τα τυχόν τούτοις επικείμενα και ανήκοντα κατά κυριότητα, λόγω αγοράς, δωρεών ή άλλης αιτίας εις το Δημόσιον ή εις μονάς, -των ακινήτων των ανηκόντων εις μονάς απαλλοτριωθησομένων λόγω δημοσίας ανάγκης υπέρ του Δημο-σίου-, δύναται να εκποιηθώσιν υπό των Υπουργών επί της Γεωργίας και επί των Στρατιωτικών, καθοριζόντων το ελάχιστον όριον της πρώτης προσφοράς, κατόπιν δημοσίου διαγωνισμού. β)Το εκ της εκποιήσεως χρηματικόν ποσόν κατατίθεται υπό του τελευταίου πλειοδότου εις την Εθνικήν Τράπεζαν της Ελλάδος δια λογαριασμόν του Ταμείου της Εθνικής Αμύνης και εις πίστωσιν αποκλειστικώς του κεφαλαίου και άρθρου κατασκευής στρατ. κτιρίων περί ων ο παρών Νόμος προνοεί. γ)Προς τον αυτόν επίσης σκοπόν και μέχρις εξοφλήσεως των απαιτουμένων δαπανών δια την κατασκευήν των περί ου πρόκειται κτιρίων, κατατίθενται εις την Εθνικήν Τράπεζαν δια λογαριασμόν του Ταμείου Ε.Α.Γ. 1.Τα υπό των ενοικούντων εις κτίρια του Δημοσίου αξιωματικών καταβαλλόμενα ενοίκια οριζόμενα εντός του ορίου του 1/5 των λαμβανομένων αποδοχών δια διαταγής του Υπουργού των Στρατιωτικών, επί τη βάσει γνωματεύσεως επιτροπής αποτελουμένης εκ του Διευθυντού του Σώματος, Καταστήματος και Υπηρεσίας εις ο υπηρετεί ο αξιωματικός, του οικείου Οίκον. Εφόρου και του Νομομηχανικού, ή των νομίμων τούτων αναπληρωτών. Τα δια λογαριασμόν του Ταμείου Εθνικής Αμύνης κατατιθέμενα εις την Εθνικήν Τράπεζαν της Ελλάδος προς πληρωμήν των κατά το άρθρ. 1 του παρόντος κατασκευαζομένων κτιρίων ποσά θα χρησιμοποιώνται δι’ αποφάσεως της Διοικητικής Επιτροπής του Ταμείου Εθνικής Αμύνης. Άρθρ.4.-Τα αναγκαιούντα γήπεδα δια την κατασκευήν των κτιρίων περί ων ο παρών Νόμος προνοεί εφόσον δεν κατέχει ίδια κατάλληλα δια το Δημόσιον απαλλοτριούνται λόγω δημοσίας ανάγκης κατά τας περί αναγκαστικής απαλλοτριώσεως ισχυούσας διατάξεις. Άρθρ.5.-Δια Δ/τος προκαλουμένου υπό των επί των Στρατιωτικών και επί των Οικονομικών Υπουργών κανονισθήσονται αι λεπτομέρειαι εκτελέσεως του παρόντος. 